b'\n_START_ARTICLE_\nAsseria\n_START_PARAGRAPH_\nAsseria je rimski municipij koji je nastao na liburnskoj gradini, na mjestu dana\xc5\xa1njega Podgra\xc4\x91a kod Benkovca._NEWLINE_Ovdje je na prostoru liburnske gradine u rimsko doba bio podignut municipij Asseria. U sredi\xc5\xa1tu naselja bio je forum s kapitolijem, koji je imao originalan smje\xc5\xa1taj i rje\xc5\xa1enja (podignut na rubu starih zidina, primjer je urbanizirane prapovijesne gradine, kula na isto\xc4\x8dnoj strani), a otkrivene su i gradske ku\xc4\x87e. U glavna gradska vrata uklopljen je po\xc4\x8detkom II. st. Trajanov slavoluk. U Asseriji je djelovala radionica liburnskih cippusa.'